Søstrene Bjørklund

Søstrene Bjørklund var en norsk sanggruppe bestående av fire søstre, aktive på 1950- og 1960-tallet. 

Gruppen besto av søstrene Astrid, Sigrund, Bjørg og Laila, født på Gran i Hadeland og oppvokst i Nittedal. De debuterte i 1954 med singelen «En gammel grime» / «Hverdagens sang», etter å ha blitt oppdaget da de deltok i en amatørkonkurranse på Folkets Hus i Oslo. Den neste singelen, «Høyt over fjellet»/«Vildrosen», ble en kjempehit og deretter fulgte slagerne på rekke. Melodier som «Den glade vandrer» (1954) og «Tina og Marina» (1962) ble mye spilt på NRKs Ønskekonserten.

Søstrene Bjørklund var blant 50-årenes mestselgende norske artister, og er blitt nærmest et begrep i nordmenns bevissthet. De assosieres gjerne med enkel og sentimental flerstemt damesang, noe de selv senere var mildt brydd over men forklarte med at de var svært unge og uten særlig innvirkning på repertoaret. En lattermild Bjørg Bjørklund fortalte på Norge Rundt, 26. april 2002:– Det var jo så mye søtsuppe. Vi sang mye om insekter og blomster. Men plateforlaget forlangte at vi skulle være sentimentale.Under konserter la de gjerne til avanserte, jazzpregede harmonier, inspirert av The Andrews Sisters. Dette kan også høres på innspillingene «Midnattstid» (1958) og «Sing, Brother, Sing!» (1962), med ordentlig vokalarrangement av Sigurd Jansen. Det mest vanlige var ellers at de fant ut av harmoniene selv, rett før innspilling.

 Andre prosjekter 
Parallelt med deltagelsen i søskenkvartetten markerte Bjørg Bjørklund seg også som den ene halvdelen av viseduoen Bjørg og Mikkel, som ga ut en rekke singler i årene 1957–1962. I 1971 kom en LP med deres mest kjente hits.

 Etter oppløsningen 
I 1971 ble de mest kjente Philips-innspillingene til Søstrene Bjørklund gitt ut som samleplate. Singelen «Vår egen sang» kom i 1973, som en markering av gruppas 20-årsjubileum.  

Etter dette opptrådte de sporadisk i årene frem til utpå 1990-tallet, men deltok på TV-programmene Husker du? og DaCapo. 

I 2009 ble et samlealbum med deres mest kjente sanger på 78-plater gitt ut på CD med tittelen 78-Samlingen.

 Medlemmer 

 Astrid Margrethe (senere Hammer), født 1937, død 2017
 Sigrund (senere Sandberg), født 1939
 Bjørg, født 1940
 Laila (senere Sevilhaug), født 1942, død 2007

 Diskografi 

 Album 

 1971: Søstrene Bjørklund – samlealbum, Philips-utgivelsene (Fontana)
 2009: 78-Samlingen – samlealbum (Normann Records)

 Singler/ 78-plater 

 1954: «Høyt Over Fjellet» / «Vildrosen» (Philips)
 1954: «En Gammel Grime» / «Hverdagens Sang» (Shellac, 10", 78 RPM) (Philips) 
 1955: «Du Ble Min Øyensten» / «Rosen Og Sommerfuglen» (Shellac, 10", 78 RPM) (Philips)  
 1955: «To Trette Hender» / «Fly, Du Lille Due» (Shellac, 10", 78 RPM) (Philips)
 1957: «Karusellvisa» / «Kjæresten Min» (Shellac, 10", 78 RPM) (Philips)
 1958: «Midnattstid» / «Blide Måne» (7", single) (Philips)
 1959: «Farvel Jimmy, Farvel» (7", single) (Philips)
 1960: «Carina» / «Rasmus» – med Mikkel Aas (7", single) (Philips)
 1962: «Tina Og Marina» / «Sing, Brother, Sing!» (7") (Philips)
 1963: «Men, Ola Martin» / «Monsieur» (7", single) (Triola)
 1963: «Wini-Wini» / «Han Het Karl Johan» (7", single) (Triola)
 1964: «Manana Manana» / «Røde Koraller» (7", single) (Triola)
 1973: «Vår Egen Sang» / «Høyt Over Fjellet» (7", single) (Philips)
 ukjent dato: «Den Glade Vandrer (Val-de-ri Val-de-ra)» / «Mitt Svermeri» (Shellac, 10", 78 RPM) (Philips)
 ukjent dato: «Røde Anemoner» / «Det Er Sommer I Skog Og Li» (7") (Philips)
 ukjent dato: «Det Er Blåveis Under Sneen» / «Piken Og Kramkaren» (7") (Philips)

 Referanser 

 Eksterne lenker 


Kategori:Norske musikkgrupper
Kategori:Band etablert i 1954